Sovjetisk mesterskab i ishockey 1991-92

Det sovjetiske mesterskab i ishockey 1991-92 var det 46. og sidste sovjetiske mesterskab i ishockey for klubhold. Sovjetunionen gik i opløsning midt i sæsonen, som dog blev spillet færdig som sovjetisk mesterskab. Turneringen blev afviklet i ligaform med deltagelse af 16 hold i Højeste Liga, hvor holdene spillede om det egentlige mesterskab. På de lavere niveauer i ligasystemet, med 20 hold i Første Liga og 34 hold i Anden Liga, spillede holdene egentlig om op- og nedrykning mellem niveauerne, men som følge af landets opløsning, blev ligasystemet omorganiseret til den følgende sæson.

Mesterskabet blev vundet af Dynamo Moskva, som dermed vandt titlen for tredje sæson i træk og for femte gang i alt. Sølvmedaljerne gik til CSKA Moskva, mens bronzemedaljerne blev vundet af Spartak Moskva, som året før havde vundet sølvmedaljer.

Den kommende sæson blev ligasystemet helt omstruktureret. På højeste niveau dannedes den Internationale Hockey-Liga (IHL) med 24 hold, og alle 16 hold fra Højeste Liga blev optaget i IHL sammen med 8 af holdene fra Første Liga. Første Liga blev samtidig udvidet fra 20 til 49 hold og om til at bestå af de resterende hold fra Første Liga, der ikke kom med i IHL, samt de fleste af holdene fra Anden Liga, bortset fra nogle enkelte hold, der enten blev nedlagt eller skiftede til en af de nye nationale ligaer i de tidligere Sovjetrepublikker.

Højeste Liga

Hold 

Turneringen havde deltagelse af 16 hold, hvilket var et hold flere end i den foregående sæson. To hold, Lada Toljatti og Avangard Omsk, var rykket op fra Første Liga.

Grundspil 

De 16 deltagende hold spillede en dobbeltturnering alle-mod-alle. De 8 bedste hold i grundspillet gik videre til slutspillet om medaljer, mens de sidste 8 hold gik videre til placeringsrunden, hvor holdene spillede om de sekundære placeringer sammen med de bedste hold fra Første Liga.

Mesterskabsspil 

Mesterskabsspillet havde deltagelse af de 8 bedste hold fra grundspillet. Holdene blev inddelt i to nye puljer, og i hver pulje spillede de fire hold en dobbeltturnering alle-mod-alle. De to bedste hold i hver pulje gik videre til semifinalerne, mens de to øvrige hold spillede videre om 5.- til 8.-pladsen.

Pulje A

Pulje B

Semifinaler 

Semifinalerne havde deltagelse af de to bedste hold fra hver pulje, og serierne blev spillet bedst af fem kampe.

Bronzekamp 

Bronzekampen havde deltagelse af de to tabere af semifinalerne, og serien blev spillet bedst af tre kampe.

Finale 

Finalen var et opgør mellem de to vindere af semifinalerne og blev spillet bedst af fem kampe.

Placeringskampe 

Holdene, der sluttede på 3.- eller 4.-pladsen i puljerne spillede placeringskampe om 5.- til 8.-pladsen. Holdene mødtes først i to semifinaler, hvorfra vinderene gik videre til kampen om 5.-pladsen, mens taberne måtte nøjes med at spille om den samlede 7.-plads. Semifinalerne og kampen om 5.-pladsen blev spillet bedst af fem kampe, mens kampen om 7.-pladsen blev spillet bedst af tre kampe.

Semifinaler

Kamp om 5.-pladsen

Kamp om 7.-pladsen

Placeringsrunde 

Placeringsrunden havde deltagelse af 16 hold: de otte dårligste hold fra grundspillet i Højeste Liga og de fire bedste hold fra hver af de to zoner i Første Liga. Holdene var inddelt i fire regionalt opdelte zoner, med fire hold i hver zone, og puljerne blev afviklet som en firedobbeltturnering alle-mod-alle. De to bedste hold i hver zone gik videre til finalepuljerne, hvor holdene spillede om to pladser i kampene om 9.-pladsen og to pladser i kampene om mesterskabets samlede 11.-plads.

Zoner

Zone 1

Zone 2

Zone 3

Zone 4

Finalepuljer

Finalepulje 1

Finalepulje 2

Kamp om 9.-pladsen

Kamp om 11.-pladsen

Samlet rangering

Første Liga

Hold 

Første Liga havde deltagelse af 20 hold, heraf en nedrykker fra Højeste Liga og tre oprykkere fra Anden Liga.

I begge zoner spillede de 10 hold en firedobbelt turnering alle-mod-alle. De fire bedste hold i hver zone gik videre til placeringsrunden i Højeste Liga.

Zone Vest

Zone Øst

Anden Liga

Hold 

Anden Liga havde deltagelse af 34 hold, heraf to nedrykkere fra Første Liga og tre oprykkere fra Klasse B. Derudover var Majak Kujbysjev flyttet til Samara. Holdene var opdelt to puljer – en vest-pulje med 19 hold og en øst-pulje med 15 hold.

Zone Vest 

De 19 hold spillede en firedobbelt turnering alle-mod-alle.

Zone Øst 

De 15 hold spillede en firedobbelt turnering alle-mod-alle.

Kvalifikation til Anden Liga 

I kvalifikationen til Anden Liga spillede ni hold om to pladser i Første Liga. De ni hold var inddelt i to puljer, og de to vindere rykkede op i Første Liga.

Den ene pulje blev afviklet den 6. - 12. marts 1992 i Tver.

Den anden pulje spilledes den 19. - 22. marts 1992 i Vorkuta.

Kilder / eksterne henvisninger 
 Hockey Archives - Championnat d'URSS 1991/92 
 EuroHockey - Soviet League 1991-92

Noter 

1991-92
Ishockey i 1991
Ishockey i 1992